Newsgroup: italia.trieste.discussioni
Titolo: Percorsi in MTB

La prossima settimana vegno su in Venezia Giulia e volessi saver se
qualchidum de voi conosse un sentiero de far in MTB che al me permette de
andar da s.Giovanni de Duino fin a S.Croce e poi de li' andar fin a
Miramare/Grignanonpassando per al carso oppur se al me dise dove che podessi
conprar la cartografia per organizzar la spedizione.
Saluti a tutti e grazie per le risposte in anticipo,
ciao
ymca

 conprar la cartografia per organizzar la spedizione.
no ghe xe bone carte dei sentieri del Carso, perchè i cambia  sai spesso. No
ghe xe credo gnanca gran che solo per MTB, ma pei sentieri del Carso ( penso
al n 3) ghe xe spesso gente in MTB ( e mi de solito li mando in malora,
perchè in discesa i vien zò sparai! :-)) )
Comunque de Duin te ciapi la strada del Valon de Gorizia e te giri subito
verso Medeazza e te se trovi sul n 3, ma te son ssai verso el confin,
altrimenti te va fin Aurisina e da la ghe xe el sentiero verso S Croce ( ma
par n 7 o 7a, uno xe più drito l'altro xe più grembani), i passa vizin de la
vedeta Liburnia ( se xe neto xe bel panorama), o anca te passi per el "
sentiero de la salvia" che passa vizin S Croce del lato del mar e po ancora
de S Croce a Proseco me par che el sia el n 6 o 6 a, quel più panoramico
verso el mar xe più sentierin de andar a pie ( el passa per la vedeta
Slataper), quel più dentro nel bosco xe più largo e drito ( mi lo ciapo co
son de furia) e saria meio per la bici e te se trovi a Proseco là del
monumeno ai partigiani.
Bon divertimento,
--
Elisabetta Marcovich
Trieste

 conprar la cartografia per organizzar la spedizione.
Una volta se trovava le carte al 5000 in palazzo della region, in via Giulia solo che de quel che me ricordo le costava una cifra.
Prova a veder se te trovi i 25000 in libreria Capelli ...
-- 
ciau
Lore

 ha scritto nel messaggio
news:yFMJ7.118914$sq5.5...@news.infostrada.it...

Io c'ho una carta con guida (per la verità la guida è un po' triste) al
50.000. E' una pubblicazione Tourist Map edlla Belletti Editore e si chiama
"Carso" e costa 12.000 lire - 6, 20 euro. Ci son segnati i sentieri numerati
ma non ne viene data alcuna descrizione circa il livello di difficoltà.
Altrimenti ci aono le solite tavolette IGM... ma nn credo siano ciò che
cerchi.
ciao
Albi

conprar la cartografia per organizzar la spedizione.
Longhi anche qua. Cartografia del carso fata ben no esisti e quela che
xe no se pol gnanche forbirse el cul perchè la ga carta dura.
L'unica roba decente xe le mape IGM ma no so come che te podesi
procurartele, mi le go rambade.
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club ( # 67 )
"Ogni generalizzazione è pericolosa...anche questa."
leditadaln...@libero.it
 (togli 'le dita dal naso' per rispondere)

no ghe xe bone carte dei sentieri del Carso, perchè i cambia  sai spesso.
Elisabeta, el problema no xe tanto questo. I sentieri no xe che i
cambi speso infati mi li go imparai de muleto e no xe che me perdo
deso. Più che altro xe la question che ghe xe una marea de caminamenti
no mapai, no segnai e oviamente no tignudi come dio comanda e se
risc'ia de perderse se no se sta ben tenti ai segni.
Mi e la mia banda gavevimo anche pensà de far una mapa bona del carso
basandose sul IGM e integrando col Muller e anche sfrutando tute quele
ora che quei sempi de miei amici geometri gaveva butà via a scola
misurando el bosco de vila giulia ma, purtopo, no gavemo trovà un
sponsor, un finanziator, niente de niente. Gavesimo dovù rimeterghe
del nostro e alora mi, che conoso el carso come le mie scarsele go
dito "che si ciavino, tanto mi no me perdo".


> Prova a veder se te trovi i 25000 in libreria Capelli ...
Do' te son, Lore? libreria Capelli ga serà de un pochi de mesi!
--
Elisabetta Marcovich
Trieste

 Do' te son, Lore? libreria Capelli ga serà de un pochi de mesi!
Ostia, xe vero, te sa che no me iera gnanche pasà per la testa ...
Chiedo perdono. Ma adesso 'ndo se li trova i 25000 del igm ?
-- 
ciau
Lore

 Chiedo perdono. Ma adesso 'ndo se li trova i 25000 del igm ?
una volta mi li trovavo de Schimpff... oops! Borsatti!
 chissà se desso anca el novo Borsatti li ga?
e provar quela nova libreria in via Oriani, prima de Bariera? xe là dentro
un che iera de Borsatti e che ghe piasi la montagna, go trovà subito i libri
de Kugy , se poderia provar.
--
Elisabetta Marcovich
Trieste

 Trieste
Fulvio
Triexte
(uina volta Austria)

 (uina volta Austria)
se xe anche per quel una volta anche Litorale Adriatico ( soto i Nazi), anca
Province Iliriche ( soto Napoleon), e per eser esati no propio  solo
Austria: "città imediata del Impero" me par che fussi, se vardè el titolo
completo de Franz Josef el iera " Signore di Trieste", se volè lo zerco che
go un documento del epoca e ve lo trascrivo
--
Elisabetta Marcovich
Trieste


Fulvio
Trieste (dove se pasado tanti)


Parlando de cartografia tecnica se pol trovar i 5.000\10.000\25.000\50.000
(de questo  no son sicuro se xe) \100.000 de tuta la region Carta Tecnica
Regionale, basta andar i via giulia 75\1 (sora al Giulia) dov che xe i ufici
del Region, al pian tereno xe l'ufico cartografico che vendi tuto quel che
te vol, se te interesa i prezi te li so dir ma adeso no gò drio el file dove
che li gavevo salvai.
Per IGM o ala Transalpina in via torrebianca dove sicuro i tegniva alcune
tavolete al 25000 colorate e le costava 10\15.000lire, altrimenti me par de
gaver sentì che Smolars xe convenzionà col IGM ma no son sicuro saria de
andar veder.
Saluti
Albi

 Miramare/
......Taia'....
Sta' atento che i acessi ale carerece e sentieri  del carso  xe vietadi, ale
2 e 4 rode
dalla Legge Regionale n° 18 del  1982, circa; se i te beca xe soldoni.
*Nur
zu fuss* xe + san.  ciau siba.

dalla Legge Regionale n° 18 del  1982, circa; se i te beca xe soldoni.
Sicuro che no i sia vietai ai mezi a motor?
Mi savevo cusì...



Richtig!. cos'te vol; al primo momento go pensa' che MTB (bici de montagna)
xe una marca de moto, come KTM.                                 Bon, se el
mulo Ymca el ga la bici xe giusto che el pedali...Se te beco ti con la
Cavasachi te meto la rioda de davanti al posto del manubrio, e te sbato al
confino in una osmiza...;-))    siba

RINGRAZIO TUTTI PER LA COLLABORAZIONE; SIETE STATI
MOLTO UTILI , ANCORA GRAZIE.
Ymca

Mah ...mi me par che xe solo par le moto..
almeno a Monfalcon xe cussi ( o iera cussi visto che xe 10 anni che nn giro
piu' al carso in Bici ),
cmq grassie per la dritta, ne terro conto !
Ymca